Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6462

374. cikk Az 1970. április 21-i határozat 4. cikkének (1)–(5) bekezdése alapján a hozzáadottérték-adóból vagy a bruttó nemzeti terméken alapuló pénzügyi hozzájárulásokból származó saját források értelmében megállapított vámok összege 1986. január 1-jétől fogva teljes egészében esedékes. A 77/388/EGK hatodik tanácsi irányelv 15. cikkének 15. pontjában említett eltérés nem érinti az (1) bekezdés értelmében esedékes vámok összegét. A Közösség az Európai Közösségek általános költségvetése szerinti kiadási tételként visszatéríti a Portugál Köztársaságnak a hozzáadottérték-adóból vagy a bruttó nemzeti terméken alapuló pénzügyi hozzájárulásokból származó saját források szerinti kifizetés egy részét az azt követő hónapban, amikor az a Bizottság rendelkezésére áll, a következő eljárás szerint: – 1986-ban 87%-ot, – 1987-ban 70%-ot, – 1988-ban 55%-ot, – 1989-ban 40%-ot, – 1990-ban 25%-ot, – 1991-ban 5%-ot. E lépcsőzetes visszatérítés százalékos aránya nem alkalmazható a Portugália által a Közösségek saját forrásainak rendszeréről szóló 1985. május 7-i tanácsi határozat 3. cikke (3) bekezdésének b), c) és d) pontjában az Egyesült Királyság javára meghatározott levonás finanszírozásából viselendő résznek megfelelő összegre.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes